CELEX: 32007R0375
Language: hu
Date: 2007-03-30 00:00:00
Title: A Bizottság 375/2007/EK rendelete ( 2007. március 30. ) a légi járművek és kapcsolódó termékek, alkatrészek és berendezések légialkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról szóló 1702/2003/EK rendelet módosításáról (EGT vonatkozású szöveg )

4.4.2007   
            
            
               HU
            
            
               Az Európai Unió Hivatalos Lapja
            
            
               L 94/3
            
         
      A BIZOTTSÁG 375/2007/EK RENDELETE
   
   (2007. március 30.)
   a légi járművek és kapcsolódó termékek, alkatrészek és berendezések légialkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról szóló 1702/2003/EK rendelet módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK európai parlamenti és tanácsi rendeletre (1) és különösen annak 5. és 6. cikkére,
   mivel:
   
               (1)
            
            
               Az 1592/2002/EK rendelet rendelkezései alá tartozó valamennyi légi jármű számára 2007. március 28-át megelőzően légialkalmassági bizonyítványt vagy repülési engedélyt kell kiállítani a légi járművek és kapcsolódó termékek, alkatrészek és berendezések légialkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról szóló, 2003. szeptember 24-i 1702/2003/EK bizottsági rendelettel (2) összhangban. A bizonyítvány vagy repülési engedély hiányában a légi járművek további használatára a közösségi üzemeltetők a tagállamok területén nem jogosultak.
            
         
               (2)
            
            
               Az 1702/2003/EK rendelet 2. cikke (3) bekezdésének c) pontja előírja az Európai Repülésbiztonsági Ügynökség (a továbbiakban: az ügynökség) számára, hogy 2007. március 28. előtt határozza meg a tagállamokban lajstromba vett azon légi járműveknek a légialkalmassági bizonyítvány vagy a repülési engedély kiállításához szükséges jóváhagyott tervét, amelyek nem felelnek meg a 2. cikk (3) bekezdése a) pontjában meghatározott követelményeknek. Az ügynökség számos repüléstechnikai termék esetében nem tudta végrehajtani ezt a meghatározást az előírt határidőn belül, mivel nem kapta meg a szükséges kérelmeket a tervezőktől.
            
         
               (3)
            
            
               Légialkalmassági bizonyítvány csak abban az esetben állítható ki, ha az ügynökség a termék műszaki értékelését követően jóváhagyta a termék tervét, azonban meghatározott időtartamra korlátozott légialkalmassági bizonyítvány is kiállítható, hogy lehetővé tegyék e légi járművek folyamatos működését, valamint azt, hogy az ügynökség megvizsgálja a légi járművek tervét.
            
         
               (4)
            
            
               Az ügynökség számára 2007. március 28-ig nem állt rendelkezésre elegendő idő a különleges légialkalmassági előírások elfogadására. Mint ahogy az a valamely tagállam által 2003. szeptember 28. előtt kiállított típusalkalmassági bizonyítvánnyal rendelkező legtöbb légi jármű esetében történt, a jóváhagyott tervet a tervező ország jóváhagyott tervére való hivatkozás formájában is meg lehet határozni.
            
         
               (5)
            
            
               Erre azonban csak azon légi járművek esetében van mód, amelyekre vonatkozóan a tagállamok légialkalmassági bizonyítványt állítottak ki – a korlátozott légialkalmassági bizonyítványra és a repülési engedélyre azonban mindez nem vonatkozik –, mivel biztosítani kell azt, hogy ezek a légi járművek minimálisan a Nemzetközi Polgári Repülési Szervezetet létrehozó egyezmény 8. mellékletében meghatározott biztonsági követelményeknek megfeleljenek.
            
         
               (6)
            
            
               A biztonsági kockázatok minimalizálása és a versenytorzító hatás mérséklése érdekében a tervezett intézkedést csak azon légi járművek tekintetében kell alkalmazni, amelyekre valamely tagállam az 1702/2003/EK rendelet adott tagállamban történt hatálybalépését (3) megelőzően légialkalmassági bizonyítványt állított ki, és amelyek a kérdéses tagállamban lajstromozva voltak. Ezen légi járművek tulajdonosai a nyilvántartásba vétel időpontjában nem voltak tisztában azzal, hogy 2007. március 28. után esetleg nem folytathatják tovább az üzemeltetést. Ezzel szemben azon légi járművek tulajdonosai, akiknek a járműveit valamely tagállamban az 1702/2003/EK rendelet adott tagállamban történt hatálybalépését követően vették nyilvántartásba, a nyilvántartásba vétel időpontjában már tisztában voltak azzal, hogy 2007. március 28. után nem folytathatják e légi járművek üzemeltetését, kivéve, ha az ügynökség az említett időpontig jóváhagyta ezek terveit.
            
         
               (7)
            
            
               Szükségesnek tűnik továbbá annak biztosítása, hogy a tervezett intézkedés jogosultjaként csak olyan légi járművek jöhessenek szóba, amelyek esetében a tervező ország képviselő hatósága az 1592/2002/EK rendelet 18. cikkével összhangban egy munkaszerződés keretében elfogadja, hogy segíti az ügynökséget az ilyen módon meghatározott jóváhagyott tervek folyamatos felügyeletének biztosításában.
            
         
               (8)
            
            
               Azon kockázatok mérséklése érdekében, amelyek az ügynökségnek az érintett termékek terveivel kapcsolatos korlátozott műszaki ismereteiből adódnak, a tervezett intézkedésnek átmeneti jellegűnek kell lennie. A légi járművek közösségi rendszerbe való teljes körű integrálása érdekében arra is szükség van, hogy ösztönzést teremtsenek a tervezők számára az ügynökség szükséges jóváhagyott tervek meghatározásával kapcsolatos munkájában való részvételre. Emellett az, hogy az azonos üzemelési feladatokban részt vevő légi járművekre eltérő szabályozási rendszerek vonatkoznak, az egyenlőtlen belső piaci versenyfeltétek kérdését veti fel, ami nem tartható fenn határozatlan ideig. Az intézkedés hatályát ezért egy 12 hónapos időszakra kell korlátozni, amely legfeljebb 18 hónappal meghosszabbítható, feltéve, hogy ezen időszak alatt a megindított típusvizsgálati eljárás befejezhető.
            
         
               (9)
            
            
               Az 1702/2003/EK rendelet 2. cikke (3) bekezdésének a) pontja csak a típusalkalmassági bizonyítvánnyal rendelkező légi járművekre utal. Számos olyan légi jármű azonban, amelyre vonatkozna az ebben a cikkben meghatározott intézkedés, nem rendelkezik típusalkalmassági bizonyítvánnyal, mert a tervezése és tanúsítása idejében alkalmazandó ICAO-szabványok szerint erre a dokumentumra még nem volt szükség. Ezért egyértelmű megfogalmazásra van szükség annak biztosítása érdekében, hogy ezen légi járművek számára továbbra is kiállíthassák a légialkalmassági bizonyítványt.
            
         
               (10)
            
            
               Az 1702/2003/EK rendelet mellékletének 21A.173. b) 2. és 21A.184. részeivel kapcsolatos félreértés és jogbizonytalanság elkerülése érdekében e rendelet szövege módosításra szorul, ugyanis ezekben az 1592/2002/EK rendelet 5. cikke (3) bekezdésének b) pontjában és 15. cikke (1) bekezdésének b) pontjában meghatározott „különleges légialkalmassági előírások” kifejezés helyett a „meghatározott tanúsítási követelmények” kifejezés szerepel.
            
         
               (11)
            
            
               Az 1592/2002/EK rendelet 5. cikke (3) bekezdésének a) pontja a légialkalmassági bizonyítványok kiadására vonatkozó szabályoktól eltérve a repülési engedélyek kiadásáról rendelkezik. Ilyen engedélyt általában a légialkalmassági bizonyítványok átmeneti – például sérülés miatt bekövetkezett – érvénytelensége esetén adnak ki, vagy akkor, ha nem állítható ki légialkalmassági bizonyítvány, mert például a légi jármű nem felel meg az alapvető légialkalmassági követelményeknek, vagy az ezeknek való megfelelőségét még nem igazolták, mindazonáltal a légi jármű biztonságos repülésre képes.
            
         
               (12)
            
            
               A repülési engedélyekre vonatkozó átmeneti időszak lejártát követően közös előírásokat és közigazgatási eljárásokat kell elfogadni ezen engedélyek kibocsátásával kapcsolatban, amelyek tartalmazzák az alapkövetelményektől való eltérések kockázatának csökkentéséhez szükséges összes feltételt, így biztosítva a repülési engedélyek tagállamok általi, az 1592/2002/EK rendelet 8. cikkével összhangban történő kölcsönös elismerését.
            
         
               (13)
            
            
               Az ebben a rendeletben előírt intézkedések az 1592/2002/EK rendelet 12. cikke (2) bekezdése b) pontjának és 14. cikke (1) bekezdésének megfelelően az Európai Repülésbiztonsági Ügynökség által kiadott véleményeken (4) alapulnak.
            
         
               (14)
            
            
               Az e rendeletben előírt intézkedések összhangban vannak az 1592/2002/EK rendelet 54. cikkének (3) bekezdésében említett bizottság véleményével,
            
         ELFOGADTA EZT A RENDELET:
   1. cikk
   Az 1702/2003/EK rendelet a következőképpen módosul:
   
               1.
            
            
               A 2. cikk helyébe a következő szöveg lép:
               „2. cikk
               Termékek, alkatrészek és berendezések tanúsítása
               (1)   A termékekre, alkatrészekre és berendezésekre a 21. részben meghatározott bizonyítványokat állítják ki.
               (2)   Az (1) bekezdéstől eltérve azok a légi járművek, beleértve bármely beszerelt terméket, alkatrészt és berendezést is, amelyek valamely tagállamban nincsenek lajstromba véve, mentesülnek a 21. rész H. és I. alrészében szereplő rendelkezések alól. Szintén mentesülnek a 21. rész P. alrészében szereplő rendelkezések alól, kivéve, ha valamely tagállam légijármű-azonosító megjelölést ír elő.
               (3)   Amennyiben a mellékletben (a 21. részben) a 2042/2003/EK bizottsági rendelet I. melléklete (M. rész) rendelkezéseinek alkalmazására és/vagy azoknak való megfelelésre hivatkoznak, és a tagállam az említett rendelet 7. cikke (3) bekezdésének a) és b) pontja szerint azt választotta, hogy a szóban forgó részt 2008. szeptember 28-ig nem alkalmazza, akkor ezen időpontig a vonatkozó nemzeti rendelkezéseket kell alkalmazni.
               2a. cikk
               A típusalkalmassági bizonyítványok és kapcsolódó légialkalmassági bizonyítványok folyamatos érvényessége
               (1)   Az olyan termékek tekintetében, amelyek 2003. szeptember 28-át megelőzően egy valamely tagállam által kiállított típusalkalmassági bizonyítvánnyal, illetve a légialkalmassági bizonyítvány kiállítását lehetővé tévő dokumentummal rendelkeztek, az alábbi rendelkezéseket kell alkalmazni:
               
                           a)
                        
                        
                           a termékeket úgy kell tekinteni, hogy azok e rendeletnek megfelelően kiállított típusalkalmassági bizonyítvánnyal rendelkeznek, ha:
                           
                                       i.
                                    
                                    
                                       a típusalkalmassági tanúsítás alapja:
                                       
                                                   —
                                                
                                                
                                                   a JAA típusalkalmassági tanúsítás alapja volt olyan termékek esetén, amelyeket a JAA-adatlapjukban meghatározottak alapján JAA-eljárások szerint tanúsítottak, vagy
                                                
                                             
                                                   —
                                                
                                                
                                                   más termékek esetében a típusalkalmassági tanúsítás alapja volt a tervező állam típusalkalmassági bizonyítványának adatlapjában meghatározottak szerint, ha a tervező állam:
                                                   
                                                               —
                                                            
                                                            
                                                               valamely tagállam, kivéve, ha az ügynökség megállapítja, figyelembe véve különösen az alkalmazott légialkalmassági alapkövetelményeket és a szervizelési tapasztalatokat, hogy a típusalkalmassági tanúsítás ilyen alapon nem biztosítja az alaprendelet és e rendelet által előírttal egyenértékű biztonsági szintet, vagy
                                                            
                                                         
                                                               —
                                                            
                                                            
                                                               olyan állam volt, amellyel valamely tagállam kétoldalú légialkalmassági megállapodást vagy hasonló megállapodást kötött, amelynek értelmében az ilyen termékeket a tervező állam légialkalmassági alapkövetelményei alapján tanúsították, kivéve, ha az ügynökség megállapítja, hogy az ilyen légialkalmassági alapkövetelmények vagy szervizelési tapasztalatok, illetve a tervező állam biztonsági rendszere nem biztosítja az 1592/2002/EK rendelet és az e rendelet által előírttal egyenértékű biztonsági szintet.
                                                            
                                                         
                                             Az ügynökség elvégzi a második francia bekezdésben szereplő rendelkezések hatásának első értékelését és véleményt nyilvánít a Bizottság számára, beleértve e rendelet lehetséges módosításait is;
                                    
                                 
                                       ii.
                                    
                                    
                                       a környezetvédelmi követelmények megegyeztek a Chicagói Egyezmény 16. mellékletében meghatározott, termékekre vonatkozó követelményekkel;
                                    
                                 
                                       iii.
                                    
                                    
                                       az alkalmazandó légialkalmassági irányelvek a tervező állam irányelvei voltak;
                                    
                                 
                     
                           b)
                        
                        
                           azon légi járművek műszaki terve, amelyeket 2003. szeptember 28-át megelőzően vettek lajstromba valamely tagállamban, jóváhagyottnak minősül e rendelet szerint, ha:
                           
                                       i.
                                    
                                    
                                       alapvető típusterve az a) pontban említett valamely típusalkalmassági bizonyítvány része volt;
                                    
                                 
                                       ii.
                                    
                                    
                                       ennek az alapvető típustervnek minden olyan módosítását, amelyért nem a típusalkalmassági bizonyítvány tulajdonosa felelt, jóváhagyták; és
                                    
                                 
                                       iii.
                                    
                                    
                                       a lajstromozó tagállam által 2003. szeptember 28-át megelőzően kiállított vagy elfogadott légialkalmassági irányelveket teljesítették, beleértve a tervező állam légialkalmassági irányelveinek azokat a módosításait is, amelyeket a lajstromozó tagállam jóváhagyott;
                                    
                                 
                     
                           c)
                        
                        
                           az a) pontnak nem megfelelő termékek típusalkalmassági bizonyítványait 2007. március 28-ig az ügynökség határozza meg;
                        
                     
                           d)
                        
                        
                           az a) pontban tárgyalt valamennyi termék zajszintjére vonatkozó típusalkalmassági bizonyítvány adatlapját 2007. március 28-ig az ügynökség határozza meg. Az ügynökség határozatáig a tagállamok továbbra is kiállíthatnak zajbizonyítványokat az alkalmazandó nemzeti rendelkezéseknek megfelelően.
                        
                     (2)   Azon termékek tekintetében, amelyekre a típusvizsgálati eljárás a JAA-nál vagy valamely tagállamnál 2003. szeptember 28-án folyamatban volt, a következő rendelkezések alkalmazandók:
               
                           a)
                        
                        
                           ha a terméket több tagállam tanúsítja, a legelőrehaladottabb projektet használják fel referenciaként;
                        
                     
                           b)
                        
                        
                           a 21. rész 21A.15. a), b) és c) pontja nem alkalmazható;
                        
                     
                           c)
                        
                        
                           a 21. rész 21A.17. a) pontjától eltérve a típusalkalmassági tanúsítvány alapját a JAA, illetve adott esetben a tagállam állapítja meg a jóváhagyásra vonatkozó kérelem benyújtásakor;
                        
                     
                           d)
                        
                        
                           a JAA vagy a tagállam eljárásai szerint tett megfelelőségi vizsgálati eredményeket úgy kell tekinteni, hogy azokat az ügynökség a 21. rész 21A.20. a) és b) pontjának való megfelelés érdekében tette.
                        
                     (3)   Tekintettel a nemzeti típusalkalmassági bizonyítvánnyal vagy azzal egyenértékű bizonyítvánnyal rendelkező termékekre, amelyekre a valamely tagállam által végzett módosítás-jóváhagyási eljárás még nem zárult le, amikor a típusalkalmassági bizonyítványt e rendeletnek megfelelően megállapították, a következő rendelkezések alkalmazandók:
               
                           a)
                        
                        
                           ha a jóváhagyási eljárást több tagállam végzi, a legelőrehaladottabb projektet használják fel referenciaként;
                        
                     
                           b)
                        
                        
                           a 21. rész 21A.93. pontja nem alkalmazható;
                        
                     
                           c)
                        
                        
                           a típusalkalmassági tanúsítás alkalmazandó alapját a JAA, illetve adott esetben a tagállam állapítja meg a módosítás jóváhagyására vonatkozó kérelem benyújtásakor;
                        
                     
                           d)
                        
                        
                           a JAA vagy a tagállam eljárásai szerint tett megfelelőségi vizsgálati eredményeket úgy kell tekinteni, hogy azokat az ügynökség a 21. rész 21A.103. a) 2. és b) pontjának való megfelelés érdekében tette.
                        
                     (4)   Tekintettel a nemzeti típusalkalmassági bizonyítvánnyal vagy azzal egyenértékű bizonyítvánnyal rendelkező termékekre, amelyeknél valamely jelentősebb javítási terv valamely tagállam által végzett jóváhagyási folyamata még nem zárult le akkor, amikor e rendeletnek megfelelően a típusalkalmassági bizonyítványról határoznak, a JAA vagy a tagállam eljárásaival összhangban végzett megfelelőségi vizsgálati eredményeket úgy kell tekinteni, hogy azokat az ügynökség a 21. rész 21A.433. a) pontjának való megfelelés érdekében készítette.
               (5)   A valamely tagállam által kiállított, az (1) bekezdéssel összhangban megállapított típusalkalmassági bizonyítványnak való megfelelést igazoló légialkalmassági bizonyítványt úgy kell tekinteni, hogy az az e rendeletben foglaltaknak megfelel.
               2b. cikk
               Kiegészítő típusalkalmassági bizonyítványok folyamatos érvényessége
               (1)   A valamely tagállam által a JAA-eljárások vagy az alkalmazandó nemzeti eljárások szerint kiállított kiegészítő típusalkalmassági bizonyítványokra, illetve a termékek olyan módosításaira tekintettel, amelyeket nem a termék típusalkalmassági bizonyítványának tulajdonosa javasolt, és amelyeket valamely tagállam az alkalmazandó nemzeti eljárásoknak megfelelően jóváhagyott, amennyiben a kiegészítő típusalkalmassági bizonyítvány vagy módosítás 2003. szeptember 28-án érvényes volt, a kiegészítő típusalkalmassági bizonyítványt és módosítást úgy kell tekinteni, hogy azt e rendeletnek megfelelően állították ki.
               (2)   Azokra a kiegészítő típusalkalmassági bizonyítványokra tekintettel, amelyekre valamely tagállam által az alkalmazandó JAA kiegészítő típusvizsgálati eljárások szerint végzett tanúsítási folyamat 2003. szeptember 28-án folyamatban volt, továbbá a termékek olyan nagymértékű módosításaira tekintettel, amelyeket nem a termék típusalkalmassági bizonyítványának tulajdonosa javasolt, és amelyekre valamely tagállam által az alkalmazandó nemzeti eljárások szerint végzett típusvizsgálati eljárás 2003. szeptember 28-án folyamatban volt, a következő rendelkezések alkalmazandók:
               
                           a)
                        
                        
                           ha a típusvizsgálati eljárást több tagállam végezte, a legelőrehaladottabb projektet használják fel referenciaként;
                        
                     
                           b)
                        
                        
                           a 21. rész 21A.113. a) és b) pontja nem alkalmazható;
                        
                     
                           c)
                        
                        
                           a típusvizsgálat alkalmazandó alapját a JAA vagy, adott esetben, a tagállam határozza meg a kiegészítő típusalkalmassági bizonyítványra vagy a nagymértékű módosítás jóváhagyására vonatkozó kérelem benyújtásakor;
                        
                     
                           d)
                        
                        
                           a JAA vagy a tagállam eljárásaival összhangban készült megfelelőségi vizsgálati eredményeket úgy kell tekinteni, hogy azokat az ügynökség a 21. rész 21A.115. a) pontjának való megfelelés érdekében készítette.
                        
                     2c. cikk
               A tagállamokban lajstromba vett bizonyos légi járművek folyamatos működése
               (1)   Azokat a légi járműveket illetően, amelyek nem tekinthetők úgy, hogy az e rendelet 2a. cikke (1) bekezdése a) pontjának megfelelően kiállított típusalkalmassági bizonyítvánnyal rendelkeznek, és amelyekre valamely tagállam az 1702/2003/EK rendelet adott tagállamban történt hatálybalépése előtt (5) állított ki légialkalmassági bizonyítványt, továbbá amelyek ebben az időpontban az adott tagállamban lajstromba voltak véve és valamely tagállamban 2007. március 28-án még mindig lajstromozva voltak, az alábbi rendelkezések kombinációját kell akként tekinteni, mint amely az e rendeletnek megfelelően megállapított, alkalmazandó különleges légialkalmassági előírásokat jelenti:
               
                           a)
                        
                        
                           a tervező állam típusalkalmassági bizonyítványának adatlapja, a zajszintre vonatkozó típusalkalmassági bizonyítványának adatlapjával, vagy ezekkel egyenértékű dokumentumokkal, amennyiben a tervező állam az 1592/2002/EK rendelet 18. cikkével összhangban az ezen légi járművek tervének folyamatos légialkalmasságára vonatkozó munkaszerződést kötött az ügynökséggel;
                        
                     
                           b)
                        
                        
                           a Chicagói Egyezmény 16. mellékletében meghatározott, a légi járműre vonatkozó környezetvédelmi követelmények;
                        
                     
                           c)
                        
                        
                           a tervező állam által a folyamatos légialkalmasságra vonatkozóan kötelezően nyújtott információk.
                        
                     (2)   A különleges légialkalmassági előírások lehetővé teszik, hogy az érintett légi jármű folytassa azokat az üzemelési fajtákat, amelyekre 2007. március 28-án jogosult volt, továbbá 2008. március 28-ig érvényben maradnak, amennyiben az ügynökség azokat e határidőig az ezen rendelet értelmében kiadott valamely terv- és környezetvédelmi jóváhagyással nem helyettesíti. Az érintett légi járművekre vonatkozó korlátozott légialkalmassági bizonyítványt a tagállamok a 21. rész H. alrésze alapján állítják ki, miután az ezen előírásoknak való megfelelésük igazolást nyert.
               (3)   A Bizottság meghatározott típusú légi járművek esetében legfeljebb 18 hónappal meghosszabbíthatja a (2) bekezdésben említett érvényességi időt, feltéve, hogy az ügynökség az adott légijármű-típus típusvizsgálati eljárását 2008. március 28. előtt megindította és az ügynökség megítélése szerint ez az eljárás a meghosszabbított érvényességi idő alatt befejezhető. Ebben az esetben az ügynökség határozatáról tájékoztatja a Bizottságot.
               2d. cikk
               Alkatrészek és berendezések tanúsításának folyamatos érvényessége
               (1)   A valamely tagállam által alkatrészekre és berendezésekre kiállított, 2003. szeptember 28-án érvényes jóváhagyásokat úgy kell tekinteni, hogy azokat e rendeletnek megfelelően állították ki.
               (2)   Azokra az alkatrészekre és berendezésekre tekintettel, amelyekre valamely tagállam által végzett jóváhagyási vagy engedélyezési eljárás 2003. szeptember 28-án folyamatban volt, a következő rendelkezések alkalmazandók:
               
                           a)
                        
                        
                           ha az engedélyezési eljárást több tagállam végezte, a legelőrehaladottabb projektet használják fel referenciaként;
                        
                     
                           b)
                        
                        
                           a 21. rész 21A.603. pontja nem alkalmazható;
                        
                     
                           c)
                        
                        
                           a 21. rész 21A.605. pontja szerint alkalmazandó adatszolgáltatási követelményeket az illetékes tagállam határozza meg a jóváhagyásra vagy engedélyezésre irányuló kérelem benyújtásakor;
                        
                     
                           d)
                        
                        
                           az illetékes tagállam által végzett megfelelőségi vizsgálatok eredményeit úgy kell tekinteni, hogy azokat az ügynökség a 21. rész 21A.606. b) pontjának való megfelelés érdekében végezte.
                        
                     2e. cikk
               Repülési engedély
               Azokat a feltételeket, amelyeket a tagállamok 2007. március 28. előtt a repülési engedélyekre vagy olyan légi járművekre kiállított egyéb légialkalmassági bizonyítványokra állapítottak meg, amelyek nem rendelkeztek az e rendelet szerint kiállított légialkalmassági bizonyítvánnyal vagy korlátozott légialkalmassági bizonyítvánnyal, úgy kell tekinteni, mint amelyeket e rendelettel összhangban állapítottak meg, kivéve, ha az ügynökség 2008. március 28. előtt megállapítja, hogy az ilyen feltételek nem biztosítják az 1592/2002/EK rendelet vagy az e rendelet által előírttal egyenértékű biztonsági szintet.
               A tagállamok által 2007. március 28. előtt kiállított repülési engedélyek vagy egyéb légialkalmassági bizonyítványok olyan légi járművek esetében, amelyek nem rendelkeztek az e rendelet szerint kiállított légialkalmassági bizonyítvánnyal vagy korlátozott légialkalmassági bizonyítvánnyal, 2008. március 28-ig az e rendelettel összhangban kiadott repülési engedélyeknek tekintendők.”
            
         
               2.
            
            
               Az 1702/2003/EK bizottsági rendelet melléklete (21. rész) az e rendelet mellékletében leírtaknak megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. március 30-án.
      
         
            a Bizottság részéről
         
         Jacques BARROT
         
         
            alelnök
         
      
   
   
      (1)  HL L 240., 2002.9.7., 1. o. A legutóbb az 1701/2003/EK bizottsági rendelettel (HL L 243., 2003.9.27., 5. o.) módosított rendelet.
   
      (2)  HL L 243., 2003.9.27., 6. o. A 706/2006/EK rendelettel (HL L 122., 2006.5.9., 16. o.) módosított rendelet.
   
      (3)  Az EU-15 esetében 2003. szeptember 28., az EU-10 esetében 2004. május 1., az EU-2 esetében 2007. január 1.
   
      (4)  A 2007. január 30-i 1/2007 és a 2007. február 8-i 2/2007 vélemény.
   
      (5)  Az EU-15 esetében 2003. szeptember 28., az EU-10 esetében 2004. május 1., az EU-2 esetében 2007. január 1.
   
      MELLÉKLET
      Az 1702/2003/EK rendelet melléklete a következőképpen módosul:
      
                  1.
               
               
                  A 21A.139. pont a következő b) (1) xvii. alponttal egészül ki:
                  
                              „xvii.
                           
                           
                              Repülési engedélyek kiadása és a kapcsolódó repülési feltételek jóváhagyása.”
                           
                        
            
                  2.
               
               
                  A 21A.163. pont a következő e) alponttal egészül ki:
                  
                              „e)
                           
                           
                              a gyártásért felelős illetékes hatósággal egyeztetett eljárásnak megfelelően, saját gyártású légi járművek esetében, és ha a gyártó szervezet a gyártó szervezet jóváhagyási eljárásának (POA) megfelelően saját maga ellenőrzi a légi járművek kialakítását, és igazolja a járműhöz jóváhagyott tervezési előírásoknak való megfelelőséget, a 21A.711. c) ponttal összhangban kiállíthatja a repülési engedélyt, és ennek keretében a 21A.710. b) ponttal összhangban jóváhagyhatja a repülési feltételeket.”
                           
                        
            
                  3.
               
               
                  A 21A.165. pont a következő j) és k) alponttal egészül ki:
                  
                              „j)
                           
                           
                              Amennyiben az alkalmazható, a 21A.163. e) pontban meghatározott kiváltságnak megfelelően meghatározza a repülési engedély kiadásának feltételeit.
                           
                        
                              k)
                           
                           
                              Amennyiben az alkalmazható, a 21A.163. e) pontban meghatározott kiváltságnak megfelelően a repülési engedély légi járművek számára történő kiállítása előtt megállapítja a 21A.711. b) és d) pontnak való megfelelőséget (20b. számú EASA-űrlap, lásd a függeléket).”
                           
                        
            
                  4.
               
               
                  Az A. szakasz H. alrészének helyébe a következő lép:
                  „H. ALRÉSZ –   LÉGIALKALMASSÁGI BIZONYÍTVÁNYOK ÉS KORLÁTOZOTT LÉGIALKALMASSÁGI BIZONYÍTVÁNYOK”
               
            
                  5.
               
               
                  A 21A.173. pont b) 2. alpontjában a „meghatározott tanúsítási követelmények” kifejezés helyébe a „különleges légialkalmassági előírások” kifejezés lép.
               
            
                  6.
               
               
                  A 21A.173. pont c) alpontját el kell hagyni.
               
            
                  7.
               
               
                  A 21A.174. pont d) alpontját el kell hagyni.
               
            
                  8.
               
               
                  A 21A.179. pont b) alpontja helyébe a következő szöveg lép:
                  
                              „b)
                           
                           
                              Ha a légi jármű tulajdonviszonyában változás következett be, és a légi járműnek van korlátozott típusalkalmassági bizonyítványnak meg nem felelő korlátozott légialkalmassági bizonyítványa, a légialkalmassági bizonyítványokat a légi járművel együtt átruházzák, ha a légi jármű továbbra is a korábbi nyilvántartásban szerepel, egyébként pedig kizárólag azon nyilvántartásba vevő tagállam illetékes hatóságának a hivatalos beleegyezésével ruházzák át, amely tagállamba a légi járművet átruházzák.”
                           
                        
            
                  9.
               
               
                  A 21A.184. pontban a „meghatározott tanúsítási követelmények” kifejezés helyébe a „különleges légialkalmassági előírások” kifejezés lép.
               
            
                  10.
               
               
                  A 21A.185. pontot el kell hagyni.
               
            
                  11.
               
               
                  A 21A.263. pontban a b) alpont helyébe a következő szöveg lép:
                  
                              „b)
                           
                           
                              A 21A.257. pont b) alpontja szerint az ügynökség további ellenőrzés nélkül elfogadja azokat a kérelmező által benyújtott megfelelőségi dokumentumokat, amelyeket az alábbiak megszerzése érdekében nyújtanak be:
                              
                                          1.
                                       
                                       
                                          repülési engedély kiállításához szükséges repülési feltételek jóváhagyása; vagy
                                       
                                    
                                          2.
                                       
                                       
                                          típusalkalmassági bizonyítvány vagy típusterv nagy módosításának jóváhagyása; vagy
                                       
                                    
                                          3.
                                       
                                       
                                          kiegészítő típusalkalmassági bizonyítvány; vagy
                                       
                                    
                                          4.
                                       
                                       
                                          a 21A.602B. pont b) 1. alpontja szerinti ETSO-engedély; vagy
                                       
                                    
                                          5.
                                       
                                       
                                          jelentős javítási terv jóváhagyása.”
                                       
                                    
                        
            
                  12.
               
               
                  A 21A.263. c) pont a következő 6. és 7. alponttal egészül ki:
                  
                              „6.
                           
                           
                              Jóváhagyja a repülési engedély 21A.710. pont a) 2. alponttal összhangban történő kiállításának feltételeit,
                              
                                          i.
                                       
                                       
                                          az alábbi járművek első repülésének kivételével:
                                          
                                                      —
                                                   
                                                   
                                                      új típusú légi jármű, vagy
                                                   
                                                
                                                      —
                                                   
                                                   
                                                      olyan módosítással átalakított légi jármű, amely nagy módosításnak vagy jelentős műszaki módosításának minősül, vagy minősülhet, vagy
                                                   
                                                
                                                      —
                                                   
                                                   
                                                      olyan légi jármű, amelynek repülési és/vagy repülésirányítási jellemzői jelentősen módosulhattak;
                                                   
                                                
                                    
                                          ii.
                                       
                                       
                                          a 21A.701. pont a) 15. alpontjában meghatározott célra kiállított repülési engedélyek kivételével.
                                       
                                    
                        
                              7.
                           
                           
                              Saját tervezésű vagy saját maga által módosított légi járművek esetében a 21A.711. pont b) alpontjával összhangban kiállítja a repülési engedélyt, amennyiben a tervező szervezet a saját DOA alapján maga irányítja a légi jármű kialakítását, és igazolja a járműhöz jóváhagyott tervezési előírásoknak való megfelelőséget.”
                           
                        
            
                  13.
               
               
                  A 21A.265. pont a következő f) és g) alponttal egészül ki:
                  
                              „f)
                           
                           
                              Amennyiben az alkalmazható, a 21A.263. pont c) 6. alpontjában meghatározott kiváltságnak megfelelően meghatározza a repülési engedély kiadásának feltételeit.
                           
                        
                              g)
                           
                           
                              Amennyiben az alkalmazható, a 21A.263. pont c) 7. alpontjában meghatározott kiváltságnak megfelelően a repülési engedély légi járművek számára történő kiállítása előtt megállapítja a 21A.711. pont b) és d) alpontjának való megfelelőséget (20b. számú EASA-űrlap, lásd a függeléket).”
                           
                        
            
                  14.
               
               
                  Az A. szakasz P. alrésze helyébe a következő szöveg lép:
                  „P. ALRÉSZ –   REPÜLÉSI ENGEDÉLY
                  21A.701   Alkalmazási kör
                  Ezen alrésszel összhangban a repülési engedélyeket olyan légi járműhöz is kiállítják, amely nem felel meg az alkalmazandó légialkalmassági előírásoknak, illetve amelynek az esetében nem igazolták, hogy az említett feltételeknek megfelel, de meghatározott feltételek mellett az alábbi célok tekintetében a biztonságos repülésre képes:
                  
                              1.
                           
                           
                              fejlesztés;
                           
                        
                              2.
                           
                           
                              a jogi vagy tanúsítási előírásoknak való megfelelés igazolása;
                           
                        
                              3.
                           
                           
                              a tervező szervezet vagy a gyártó szervezet munkatársainak képzése;
                           
                        
                              4.
                           
                           
                              új légi járművek gyári berepülései;
                           
                        
                              5.
                           
                           
                              nem teljes készültségi fokú légi járművek gyári létesítmények közötti közlekedtetése;
                           
                        
                              6.
                           
                           
                              a légi jármű közlekedtetése a vevő általi átvétel céljából;
                           
                        
                              7.
                           
                           
                              a légi jármű szállítása vagy exportálása;
                           
                        
                              8.
                           
                           
                              a légi jármű közlekedtetése hatóságok általi átvétel céljából;
                           
                        
                              9.
                           
                           
                              piaci felmérés, ezen belül is a vásárló munkatársainak képzése;
                           
                        
                              10.
                           
                           
                              kiállítás és légibemutató;
                           
                        
                              11.
                           
                           
                              a légi jármű közlekedtetése a karbantartás vagy a légialkalmassági felülvizsgálat helyszínére vagy egy raktározási helyre;
                           
                        
                              12.
                           
                           
                              a légi jármű közlekedtetése a tanúsítvány szerinti maximális súlyterhelést meghaladó terheléssel vízfelület vagy szárazföldi terület feletti szokásosnál hosszabb utakon, amennyiben nem áll rendelkezésre megfelelő leszállóhely vagy üzemanyag;
                           
                        
                              13.
                           
                           
                              rekordjavítási kísérlet, légi verseny vagy egyéb hasonló verseny;
                           
                        
                              14.
                           
                           
                              az alkalmazandó légialkalmassági előírásoknak megfelelő légi jármű közlekedtetése a környezeti előírásoknak való megfelelés igazolása előtt;
                           
                        
                              15.
                           
                           
                              egyszerű konstrukciójú egyedi légi járművel vagy olyan géptípussal végzett nem kereskedelmi célú repülés, amelyre nem adható ki légialkalmassági bizonyítvány vagy korlátozott légialkalmassági bizonyítvány.
                           
                        21A.703   Jogosultság
                  Bármely természetes vagy jogi személy jogosult repülési engedély kérelmezésére a 21A.701. pont a) 15. alpontjában meghatározott célra kiállított repülési engedélyek kivételével, mely utóbbi esetben a kérelmező csak a tulajdonos lehet. A repülési engedély kérelmezésére jogosult személy egyben a repülési feltételek jóváhagyásának kérelmezésére is jogosult.
                  21A.705   Illetékes hatóság
                  A 21.1. pont ellenére az illetékes hatóság ezen alrész alkalmazásában:
                  
                              a)
                           
                           
                              a lajstromozó tagállam által kijelölt hatóság; vagy
                           
                        
                              b)
                           
                           
                              nem lajstromozott légi jármű esetében azon tagállam által kijelölt hatóság, amely előírta az azonosító jelet.
                           
                        21A.707   Repülési engedélyek kérelmezése
                  
                              a)
                           
                           
                              A 21A.703. pontnak megfelelően, és ha a kérelmező nem kapta meg a repülési engedély kiállítására vonatkozó jogosultságot, a repülési engedélyre vonatkozó valamennyi kérelmet az illetékes hatósághoz nyújtják be a szóban forgó hatóság által megállapított formában és módon.
                           
                        
                              b)
                           
                           
                              A repülési engedélyre vonatkozó valamennyi kérelem tartalmazza:
                              
                                          1.
                                       
                                       
                                          a repülés vagy repülések célját a 21A.701. ponttal összhangban;
                                       
                                    
                                          2.
                                       
                                       
                                          hogy a légi jármű mennyiben tér el az alkalmazandó légialkalmassági előírásoktól;
                                       
                                    
                                          3.
                                       
                                       
                                          a 21A.710. pont szerint elfogadott repülési feltételeket.
                                       
                                    
                        
                              c)
                           
                           
                              Ha a repülési engedély kérelmezésének időpontjában a repülési feltételeket még nem hagyták jóvá, a repülési feltételek jóváhagyását a 21A.709. ponttal összhangban kell kérelmezni.
                           
                        21A.708   Repülési feltételek
                  A repülési feltételek többek között az alábbiakat jelentik:
                  
                              a)
                           
                           
                              az a konstrukció, amelyre a repülési engedélyt kérelmezik;
                           
                        
                              b)
                           
                           
                              a légi jármű biztonságos üzemeltetése szempontjából szükséges feltételek vagy korlátozások, ezen belül:
                              
                                          1.
                                       
                                       
                                          az útvonalra, a légtérre vagy mindkettőre vonatkozó, a repülésnél szükséges feltételek és korlátozások;
                                       
                                    
                                          2.
                                       
                                       
                                          a repülőszemélyzettel kapcsolatos azon feltételek és korlátozások, amelyek a légi jármű közlekedtetésére jogosítanak;
                                       
                                    
                                          3.
                                       
                                       
                                          a nem a repülőszemélyzethez tartozó személyek szállítására vonatkozó korlátozás;
                                       
                                    
                                          4.
                                       
                                       
                                          a betartandó üzemi korlátozások, egyedi eljárások és műszaki feltételek;
                                       
                                    
                                          5.
                                       
                                       
                                          az egyedi repülési tesztprogram (ha van ilyen);
                                       
                                    
                                          6.
                                       
                                       
                                          a folyamatos légialkalmasságot biztosító egyedi rendelkezések, beleértve a karbantartási útmutatásokat és ezek végrehajtási keretét;
                                       
                                    
                        
                              c)
                           
                           
                              az arra vonatkozó bizonyíték, hogy a légi jármű képes a b) alpontban szereplő feltételek és korlátozások szerinti biztonságos repülésre;
                           
                        
                              d)
                           
                           
                              a szokásos feltételek betartása érdekében a légi jármű konstrukciójának ellenőrzésére szolgáló módszerek.
                           
                        21A.709   A repülési feltételek jóváhagyásának kérelmezése
                  
                              (a)
                           
                           
                              A 21A.707. c) pontnak megfelelően, és ha a kérelmező nem kapta meg a repülési feltételek jóváhagyására vonatkozó jogosultságot, kérelmezni kell a repülési feltételek jóváhagyását:
                              
                                          1.
                                       
                                       
                                          az ügynökségnél, ha a repülési feltételek jóváhagyása a terv biztonsági szintjével van kapcsolatban, az ügynökség által megállapított formában és módon; vagy
                                       
                                    
                                          2.
                                       
                                       
                                          az illetékes hatóságnál, ha a repülési feltételek jóváhagyása nem a terv biztonsági szintjével van kapcsolatban, a szóban forgó hatóság által megállapított formában és módon.
                                       
                                    
                        
                              b)
                           
                           
                              A repülési feltételek jóváhagyására vonatkozó valamennyi kérelem tartalmazza:
                              
                                          1.
                                       
                                       
                                          a javasolt repülési feltételeket;
                                       
                                    
                                          2.
                                       
                                       
                                          az e feltételeket alátámasztó dokumentumokat; és
                                       
                                    
                                          3.
                                       
                                       
                                          az arra vonatkozó nyilatkozatot, hogy a légi jármű képes a 21A.708. pont b) alpontjában szereplő feltételek és korlátozások szerinti biztonságos repülésre.
                                       
                                    
                        21A.710   A repülési feltételek jóváhagyása
                  
                              a)
                           
                           
                              Ha a repülési feltételek jóváhagyása a terv biztonsági szintjével van kapcsolatban, a repülési feltételeket
                              
                                          1.
                                       
                                       
                                          az ügynökség hagyja jóvá; vagy
                                       
                                    
                                          2.
                                       
                                       
                                          megfelelően jóváhagyott tervező szervezet hagyja jóvá a 21A.263. pont c) 6. alpontjában meghatározott jogosultságnak megfelelően.
                                       
                                    
                        
                              b)
                           
                           
                              Ha a repülési feltételek jóváhagyása nem a terv biztonsági szintjével van kapcsolatban, a repülési feltételeket az illetékes hatóság hagyja jóvá, vagy pedig az a megfelelően jóváhagyott szervezet, amely a repülési engedélyt is kiadja.
                           
                        
                              c)
                           
                           
                              A repülési feltételek jóváhagyásához az ügynökség, az illetékes hatóság vagy a jóváhagyott szervezet előtt bizonyítani kell, hogy a légi jármű képes a meghatározott feltételek és korlátozások szerinti biztonságos repülésre. Ebből a célból az ügynökség vagy az illetékes hatóság megfelelő ellenőrzéseket vagy teszteket végezhet, illetve a kérelmező számára előírhatja ezek elvégzését.
                           
                        21A.711   Repülési engedélyek kiállítása
                  
                              a)
                           
                           
                              Az illetékes hatóság repülési engedélyt bocsát ki:
                              
                                          1.
                                       
                                       
                                          a 21A.707. pontban előírt információk bemutatását követően; és
                                       
                                    
                                          2.
                                       
                                       
                                          ha a 21A.708. pontban szereplő feltételeket a 21A.710. ponttal összhangban jóváhagyták; és
                                       
                                    
                                          3.
                                       
                                       
                                          ha az illetékes hatóság saját ellenőrzése révén – amely helyszíni vizsgálatot is magában foglalhat – vagy a kérelmezővel egyeztetett eljárásnak megfelelően a repülés előtt meggyőződött arról, hogy a légi jármű megfelel a 21A.708. pontban meghatározott tervnek.
                                       
                                    
                        
                              b)
                           
                           
                              Megfelelően jóváhagyott tervező szervezet a 21A.263. pont c) 7. alpontjában biztosított jogosultság alapján kiállíthat repülési engedélyt (20b. számú EASA-űrlap, lásd a függeléket), amennyiben a 21A.708. pontban szereplő feltételeket a 21A.710. ponttal összhangban jóváhagyták.
                           
                        
                              c)
                           
                           
                              Megfelelően jóváhagyott gyártó szervezet a 21A.163. pont e) alpontjában biztosított jogosultság alapján kiállíthat repülési engedélyt (20b. számú EASA-űrlap, lásd a függeléket), amennyiben a 21A.708. pontban szereplő feltételeket a 21A.710. ponttal összhangban jóváhagyták.
                           
                        
                              d)
                           
                           
                              A repülési engedélyben fel kell tüntetni a rendeltetést és a 21A.710. pont alapján jóváhagyott valamennyi feltételt és korlátozást.
                           
                        
                              e)
                           
                           
                              A b) vagy a c) alpont alapján kiállított engedélyek esetében a repülési engedély másolatát el kell küldeni az illetékes hatóságnak.
                           
                        
                              f)
                           
                           
                              Az adott szervezet visszavonja a repülési engedélyt, ha bizonyíték merül fel arra vonatkozóan, hogy a 21A.723. pont a) alpontjában előírt feltételek bármelyike nem teljesül az általa a 21A.711. pont b) vagy c) alpontja alapján kiállított repülési engedély vonatkozásában.
                           
                        21A.713   Módosítások
                  
                              a)
                           
                           
                              A repülési engedély kiállításhoz szükséges repülési feltételeket, illetve az ahhoz kapcsolódó bizonyítékokat érvénytelenné tevő módosításokat a 21A.710. ponttal összhangban kell jóváhagyni. Szükség esetén a 21A.709. ponttal összhangban kérelmet kell benyújtani.
                           
                        
                              b)
                           
                           
                              A repülési engedély tartalmát érintő módosítás esetén a 21A.711. ponttal összhangban új repülési engedélyt kell kiállítani.
                           
                        21A.715   Nyelv
                  A kézikönyveket, feliratokat, jegyzékeket és műszerjelöléseket, valamint az alkalmazandó tanúsítási leírásban előírt egyéb szükséges információkat az Európai Közösség egy vagy több, az illetékes hatóság számára elfogadható hivatalos nyelvén ismertetik.
                  21A.719   Átruházhatóság
                  
                              a)
                           
                           
                              A repülési engedély nem átruházható.
                           
                        
                              b)
                           
                           
                              Az a) alpont ellenére a 21A.701. pont a) 15. alpontjában megjelölt célra kiállított azon repülési engedélyek esetében, amelyeknél a légi jármű tulajdonviszonyában változás következett be, a repülési engedélyt a légi járművel együtt át kell ruházni, ha a légi jármű továbbra is a korábbi nyilvántartásban szerepel, egyébként pedig kizárólag azon nyilvántartásba vevő tagállam illetékes hatóságának a beleegyezésével ruházzák át, amely tagállamba a légi járművet átruházzák.
                           
                        21A.721   Ellenőrzések
                  Az illetékes hatóság kérésére a repülési engedély tulajdonosa vagy kérelmezője lehetővé teszi, hogy megvizsgálják a szóban forgó légi járművet.
                  21A.723   Időbeli hatály és folyamatos érvényesség
                  
                              a)
                           
                           
                              A repülési engedély legfeljebb 12 hónapra állítható ki, és az alábbi feltételekkel marad érvényben:
                              
                                          1.
                                       
                                       
                                          a repülési engedéllyel kapcsolatos, a 21A.711. pont d) alpontjában szereplő feltételeknek és korlátozásoknak való megfelelés;
                                       
                                    
                                          2.
                                       
                                       
                                          a repülési engedélyt nem adták vissza vagy nem vonták vissza a 21B.530. pont szerint;
                                       
                                    
                                          3.
                                       
                                       
                                          a légi jármű továbbra is a korábbi nyilvántartásban szerepel.
                                       
                                    
                        
                              b)
                           
                           
                              Az a) alpont ellenére a 21A.701. pont a) 15. alpontjában meghatározott célra kiállított repülési engedélyek határozatlan időre is kiállíthatók.
                           
                        
                              c)
                           
                           
                              A repülési engedély visszaadása vagy visszavonása esetén az engedélyt visszajuttatják az illetékes hatósághoz.
                           
                        21A.725   Repülési engedélyek megújítása
                  A repülési engedély megújítását a 21A.713. ponttal összhangban történő módosítás útján hajtják végre.
                  21A.727   A repülési engedély tulajdonosának kötelezettségei
                  A repülési engedély tulajdonosa biztosítja, hogy a repülési engedélyhez kapcsolódó összes feltételt és korlátozást betartsák, és hogy ezek folyamatosan fennálljanak.
                  21A.729   Nyilvántartások
                  
                              a)
                           
                           
                              A repülési feltételek megállapításához és igazolásához benyújtott dokumentumokat a repülési feltételek jóváhagyásának tulajdonosa az ügynökség és az illetékes hatóság rendelkezésére bocsátja és megőrzi, hogy információt tudjon nyújtani a légi jármű folyamatos légialkalmasságának biztosításáról.
                           
                        
                              b)
                           
                           
                              Minden olyan dokumentumot, amely a repülési engedélyek jóváhagyott szervezetek jogosultsága alapján történő kiállításához kapcsolódik – beleértve a vizsgálati jelentéseket, a repülési feltételek jóváhagyását igazoló dokumentumokat és magát a repülési engedélyt – az érintett jóváhagyott szervezet az ügynökség és az illetékes hatóság rendelkezésére bocsátja és megőrzi, hogy információt tudjon nyújtani a légi jármű folyamatos légialkalmasságának biztosításáról.”
                           
                        
            
                  15.
               
               
                  A 21B.20. pont helyébe a következő szöveg lép:
                  „21B.20   Az illetékes hatóság kötelezettségei
                  A tagállam minden illetékes hatósága csak olyan kérelmezők vagy jogosultak esetében felelős az A. szakasz F., G., H., I. és P. alrészének végrehajtásáért, akiknek a székhelye a területén található.”
               
            
                  16.
               
               
                  A 21B.25 pontban az a) alpont helyébe a következő szöveg lép:
                  
                              „a)
                           
                           
                              Általános követelmények:
                              A tagállam illetékes hatóságot jelöl ki meghatározott feladatokkal az A. szakasz F., G., H., I. és P. alrészének dokumentált eljárásokkal, szervezeti felépítéssel és személyzettel történő végrehajtására.”
                           
                        
            
                  17.
               
               
                  A B. szakasz H. alrészének helyébe a következő lép:
                  „H. ALRÉSZ –   LÉGIALKALMASSÁGI BIZONYÍTVÁNYOK ÉS KORLÁTOZOTT LÉGIALKALMASSÁGI BIZONYÍTVÁNYOK”.
               
            
                  18.
               
               
                  A 21B.325. pontban az a) alpont helyébe a következő szöveg lép:
                  
                              „a)
                           
                           
                              A nyilvántartásba vevő tagállam illetékes hatósága a körülményektől függően haladéktalanul kiadja, illetve módosítja a légialkalmassági bizonyítványt (25. számú EASA-űrlap, lásd a függeléket) vagy a korlátozott légialkalmassági bizonyítványt (24. számú EASA-űrlap, lásd a függeléket) azt követően, hogy meggyőződött arról, hogy az A. szakasz H. alrészében szereplő alkalmazandó követelményeket teljesítették.”
                           
                        
            
                  19.
               
               
                  A 21B.330. pont helyébe a következő szöveg lép:
                  „21B.330   A légialkalmassági bizonyítvány és a korlátozott légialkalmassági bizonyítvány felfüggesztése és visszavonása
                  
                              a)
                           
                           
                              Ha bizonyíték merül fel arra vonatkozóan, hogy a 21A.181. pont a) alpontjában előírt feltételek bármelyikét nem teljesítik, a nyilvántartásba vevő tagállam illetékes hatósága a légialkalmassági bizonyítványt felfüggeszti vagy visszavonja.
                           
                        
                              b)
                           
                           
                              A légialkalmassági bizonyítvány vagy a korlátozott légialkalmassági bizonyítvány felfüggesztéséről vagy visszavonásáról szóló értesítés kiadásakor a nyilvántartásba vevő tagállam illetékes hatósága megjelöli a felfüggesztés vagy visszavonás indokait, és fellebbezési jogáról tájékoztatja a bizonyítvány tulajdonosát.”
                           
                        
            
                  20.
               
               
                  A B. szakasz P. alrésze helyébe a következő szöveg lép:
                  „P. ALRÉSZ –   REPÜLÉSI ENGEDÉLY
                  21B.520   Vizsgálat
                  
                              a)
                           
                           
                              Az illetékes hatóság megfelelő vizsgálati tevékenységet végez, hogy igazolja a repülési engedély kiállítását vagy visszavonását.
                           
                        
                              b)
                           
                           
                              Az illetékes hatóság értékelési eljárásokat készít, amelyek legalább az alábbiakra terjednek ki:
                              
                                          1.
                                       
                                       
                                          a kérelmező jogosultságának értékelése;
                                       
                                    
                                          2.
                                       
                                       
                                          a kérelem jogosultságának értékelése;
                                       
                                    
                                          3.
                                       
                                       
                                          a kérelemhez csatolt dokumentáció értékelése;
                                       
                                    
                                          4.
                                       
                                       
                                          a légi jármű vizsgálata;
                                       
                                    
                                          5.
                                       
                                       
                                          a repülési feltételek jóváhagyása a 21A.710. pont b) alpontja szerint.
                                       
                                    
                        21B.525   Repülési engedélyek kiállítása
                  Az illetékes hatóság azt követően adja ki a repülési engedélyt (20a. számú EASA-űrlap, lásd a függeléket), hogy meggyőződött arról, hogy az A. szakasz P. alrészében szereplő alkalmazandó követelményeket teljesítették.
                  21B.530   Repülési engedélyek visszavonása
                  
                              a)
                           
                           
                              Az illetékes hatóság visszavonja a repülési engedélyt, ha bizonyíték merül fel arra vonatkozóan, hogy a 21A.723. pont a) alpontjában előírt feltételek bármelyike nem teljesül az általa kiállított repülési engedély vonatkozásában.
                           
                        
                              b)
                           
                           
                              A repülési engedély visszavonásáról szóló értesítés kiadását követően az illetékes hatóság megjelöli a visszavonás indokait, és fellebbezési jogáról tájékoztatja az engedély tulajdonosát.
                           
                        21B.545   Nyilvántartás vezetése
                  
                              a)
                           
                           
                              Az illetékes hatóság nyilvántartási rendszert hoz létre, amely lehetővé teszi valamennyi egyedi repülési engedély kiállításának és visszavonásának megfelelő nyomon követését.
                           
                        
                              b)
                           
                           
                              A nyilvántartás kiterjed legalább az alábbiakra:
                              
                                          1.
                                       
                                       
                                          a kérelmező által átadott dokumentumok;
                                       
                                    
                                          2.
                                       
                                       
                                          a vizsgálat során készült dokumentumok, amelyekben a tevékenységeket és a 21B.520. pont b) alpontjában meghatározott elemek végeredményét megállapítják; és
                                       
                                    
                                          3.
                                       
                                       
                                          a repülési engedély másolata.
                                       
                                    
                        
                              c)
                           
                           
                              A nyilvántartást az engedély megszűnését követően legalább hat évig meg kell őrizni.”
                           
                        
            
                  21.
               
               
                  A függelékek listája helyébe a következő szöveg lép:
                  
                               
                           
                           
                              „I. függelék – Engedélyezett forgalombahozatali bizonyítvány (1. számú EASA-űrlap)
                           
                        
                               
                           
                           
                              II. függelék – Légialkalmassági felülvizsgálati bizonyítvány (15a. számú EASA-űrlap)
                           
                        
                               
                           
                           
                              III. függelék – Repülési engedély (20a. számú EASA-űrlap)
                           
                        
                               
                           
                           
                              IV. függelék – Repülési engedély (20a. számú EASA-űrlap)
                           
                        
                               
                           
                           
                              V. függelék – Korlátozott légialkalmassági bizonyítvány (24. számú EASA-űrlap)
                           
                        
                               
                           
                           
                              VI. függelék – Légialkalmassági bizonyítvány (25. számú EASA-űrlap)
                           
                        
                               
                           
                           
                              VII. függelék – Zajbizonyítvány (45. számú EASA-űrlap)
                           
                        
                               
                           
                           
                              VIII. függelék – Légi jármű megfelelőségi nyilatkozata (52. számú EASA-űrlap)
                           
                        
                               
                           
                           
                              IX. függelék – Üzembehelyezési bizonyítvány (53. számú EASA-űrlap)
                           
                        
                               
                           
                           
                              X. függelék – Gyártó szervezet jóváhagyási bizonyítványa (55. számú EASA-űrlap)
                           
                        
                               
                           
                           
                              XI. függelék – Eseti engedély [Gyártás a gyártó szervezet jóváhagyásának hiányában] (65. számú EASA-űrlap)”
                           
                        
            
                  22.
               
               
                  A 20. számú EASA-űrlap helyébe a következő szöveg lép:„
                     ”
            
                  23.
               
               
                  A melléklet a következő 20b. számú EASA-űrlappal egészül ki:„
                     ”
            
                  24.
               
               
                  Az 55. számú EASA-űrlap B. lapja helyébe a következő szöveg lép:„
                     ”